CFR pregătește o soluție inedită împotriva ambuteiajelor de pe DN 1. Mai exact, pentru cei care vor să ajungă mai repede la Brașov cu mașinile, dar pe calea ferată.

Ministerul Transporturilor vrea să descongestioneze traficul pe DN1 și ar putea experimenta transportarea autoturismelor, pe cale ferată, pe ruta București – Brașov.

Conform proiectului, mașinile sunt amplasate în vagoane speciale, iar, pe toată durata drumului, șoferii se pot relaxa în vagoanele pentru călători.

Astfel, blocajele de pe Valea Prahovei, de pe DN1, pot fi evitate dacă Ministerul Transporturilor reușește să implementeze acest proiect.

Drumul cu trenul de la București la Brașov cu trenul durează aproximativ 2 ore.

Pentru încărcarea şi descărcarea maşinilor CFR SA trebuie să organizeze o licitaţie privind construcţia unor rampe în Braşov şi Bucureşti.